RAPPORT ANNWALI 2019 MINISTERU GĦALL-EKONOMIJA, INVESTIMENT U NEGOZJI ŻGĦAR Indiċi Paġna Uffiċċju tas-Segretarju Permanenti Direttorat għas-Servizzi Korporattivi L-Uffiċċju taċ-Chief Information Officer Dipartiment tal-Kummerċ Direttorat għall-Iżvilupp tal-Politika u l-Implimentazzjoni tal-Programm Uffiċċju tas-Segretarju Permanenti Matul is-sena 2019 saħħaħna l-ħidma u s-servizz tagħna għall-benefiċċju tan-negozji żgħar u medji li jikkontribwixxu bis-sħiħ għal ġenerazzjoni ta' tant impjiegi kif ukoll persentaġġ qawwi għall-prodott gross domestiku ta' pajjiżna. Permezz ta' ħidma konġunta u relazzjoni tajba bejn il-Ministeru u l- entitajiet li jaqgħu taħt ir-responsabbiltà tal-Ministeru għall-Ekonomija, Investiment u Negozji Żgħar, dan l-uffiċċju żgura li l-politika tal-Gvern fis-setturi taħt ir-responsabbiltà tiegħu titwettaq b'korrettezza u effiċjenza. Flimkien irnexxielna niksbu riżultati mixtieqa u nirreġistraw progress f'numru ta' miżuri tal-baġit, proċessi ta' simplifikazzjoni u miżuri oħra fil-programm tal-Ministeru. Fuq kollox, komplejna ninvestu fil-ħaddiema tagħna billi nipprovdu taħriġ kontinwu u nżommu komunikazzjoni sħiħa mal-impjegati tagħna dwar il-pjanijiet, miżuri u inizjattivi li nkunu qed naħdmu fuqhom matul is-sena. Dawn huma numru t'inizjattivi li ġew instigati minn dan l-Uffiċċju fl-2019: Miżuri tal-Baġit, Simplifikazzjoni, Key Performance Indicators u Manifest Għal darb'oħra dan l-uffiċċju kien responsabbli mill-kordinament tal-ippjanar u r-rappurtaġġ fuq il- progress tat-twettiq tal-miżuri tal-baġit u l-manifest. Bosta miżuri kienu relatati mal-introduzzjoni ta' skemi għall-benefiċċju tan-negozji flimkien ma' proġetti infrastrutturali. Ta' min isemmi l- inawgurazzjoni tal-proġett finanzjat mill-Fondi Ewropej tax-Xewkija Enterprise Hub fis-sit l-antik tal- fabbrika tal-ħalib f'Għawdex. Sar ukoll ħafna xogħol preparatorju għat-tisbiħ taż-żoni industrijali. Bħala parti minn proċess ta' streamlining fost il-Ministeri kollha, il-miżuri tal-baġit mħabbra f'Ottubru għas-sena 2020 ġew imqabbla mal-miri stabbiliti għall-Iżvilupp Sostenibbli tan-Nazzjonijiet Uniti. Waqt il-proċess ta' ppjanar rajna kif il-miri u l-indikaturi stabbiliti għal kull miżura tal-baġit jistgħu jintlaħqu u jitkejlu b'tali mod li l-miżuri rispettivi jkunu qed jikkontribwixxu għal żvilupp sostenibbli. Fis-sena 2019 komplejna naħdmu qatigħ biex intejbu l-pożizzjoni ta' Malta fir-rapport Doing Business. Bi ftehim mal-World Bank, konsulenti minn tagħhom żaru Malta u analizzaw numru ta' proċessi u proċeduri f'diversi dipartimenti u entitajiet tal-Gvern. Huma ħejjew rapport dettaljat dwar dak li stabbilixxew u preżentaw ukoll numru ta' rakkommandazzjonijiet (dawk li jistgħu jsiru f'qasir żmien; oħrajn li jieħdu ftit aktar żmien) u dawk li jridu bidla sħiħa fil-proċedura, inkluż bidla fil-leġiżlazzjoni. Il-pass li jmiss huwa li tittieħed deċiżjoni dwar ir-rakkommandazzjonijiet li ser jibdew jitwettqu sabiex b'hekk inkunu pass ieħor 'il quddiem biex nindirizzaw it-tnaqqis tal-burokrazija. F'Mejju 2019 organizzajna l-attività annwali tat-teambuilding għall-membri tal-istaff li tkun mistennija ħafna. Din saret fil-Bottegin Palazzo Xara r-Rabat u kellna taħdita professjonali dwar kif wieħed jaħdem u jikkollabora f'tim minn persuni b'karattri differenti. Kellna wkoll treasure hunt interessanti fl-inħawi tal-Imdina u r-Rabat. Lejn servizz t'eċċellenza Bħala parti mill-Ġimgħa tas-Settur Pubbliku bit-tema prinċipali Lejn Servizz t'Eċċellenza li saret f'Settembru, organizzajna laqgħa mal-klijenti fejn iddiskutejna l-artiġjanat Malti. L-attendenza kienet waħda tajba u mal-artiġjana preżenti tkellimna dwar il-proġett tal-Villaġġ ta' Ta' Qali kif ukoll tqajmu diversi punti dwar is-sostenn tal-artiġjanat Malti inġenerali. Wara li fis-sena 2018 il-Ministeru reġa' ġie ċċertifikat bl-Equality Mark għall-perjodu ta' tliet snin, kompliet il-ħidma favur l-ugwaljanza, is-saħħa u l-benesseri tal-impjegati tal-Ministeru. Matul is-sena 2019, saru 36 kors b'temi ġenerali u wiesgħa. L-istaff kollu kien mistieden jipparteċipa, u kien hemm attendenza ta' 82 mingħajr ebda distinzjoni. Wirjiet u esebizzjonijiet Matul is-sena ospitajna numru ta' wirjiet u esebizzjonijiet fil-foyer tal-Ministeru. Wirja partikolari kienet dik b'kollaborazzjoni ma' Aġenzija Sapport fejn ġie esebit xogħol artiġjanali magħmul minn persuni bi bżonnijiet speċjali u li jattendu programmi ta' Aġenzija Sapport. B'kollaborazzjoni mad- Dipartiment tal-Kummerċ ġew esebiti wkoll ix-xogħlijiet artiġjanali li ġew nominati għal Premju Ġieħ l-Artiġjanat. F'Marzu 2019, il-Ministeru ħa sehem fil-Careers Day organizzata minn BPW (Valletta) Malta. L-iskop ta' din l-attività hu li jiġu promossi l-opportunitajiet diversi t'impjieg u li fuq kollox iħeġġeġ liż- żgħażagħ li jattendu sabiex isegwu l-ħolm u x-xewqat tagħhom u jirnexxu f'karriera li togħġobhom. Ministeru tagħna kellu sezzjoni ddedikata għalih fejn tkellimna ma' numru ta' studenti li wrew ix- xewqa li jibdew karriera fis-servizz pubbliku, u apparti r-responsabbilitajiet spjegajna wkoll l- opportunitajiet marbuta ma' dan is-settur. Uffiċċju tal-Kabinett/Mistoqsijiet Parlamentari Matul is-sena 2019 ġew sottomessi 24 memo lill-Uffiċċju tal-Kabinett u twieġbu 80 mistoqsija parlamentari li għaddew għall-approvazzjoni tal-Ministru qabel ġew ippreżentati. Bla dubju, l-Uffiċċju tas-Segretarju Permanenti kellu rwol sinjifikanti sabiex iħeġġeġ koperazzjoni kontinwa bejn id-dipartimenti u l-entitajiet taħt id-dekasteru tal-Ministeru kif ukoll ħidma ma' ministeri u entitajiet oħrajn. Fuq kollox irsista sabiex isegwi l-proġetti mill-viċin u fejn kien hemm bżonn assista sabiex jagħti spinta u jiġu solvuti problemi. Dan kollu sar ukoll sabiex nassiguraw li l-politika tal-Gvern, id-direzzjonijiet u d-direttivi maħruġa jitwettqu u jiġu esegwiti b'mod ġust b'tali mod li nsegwu r- regolamenti tas-Servizz Pubbliku għal governanza tajba. Direttorat għas-Servizzi Korporattivi Id-Direttorat għas-Servizzi Korporattivi (DSK) għandu r-responsabbiltà jamministra r-riżorsi umani tal- Ministeru, il-fondi pubbliċi allokati lill-Ministeru u li jħares ir-regolamenti tax-xiri pubbliku meta jixtri servizzi u xogħlijiet għall-Ministeru, bil-għan li b'suċċess jimplimenta d-diversi programmi u inizjattivi organizzati matul is-sena mill-Ministeru, id-Dipartiment u d-Direttorati li jaqgħu taħt ir-responsabbiltà Dan id-Direttorat appoġġja u assista fit-twettiq ta' diversi programmi u inizjattivi fil-qasam tar-Riżorsi Umani, il-finanzi u xiri ta' servizzi u xogħlijiet lill-Entitajiet li jaqgħu taħt ir-responsabbiltà tal- Matul is-sena 2019, il-Kumitat tal-Kuntratti Dipartimentali fi ħdan dan id-Direttorat, ipproċessa tlieta u sittin (36) tender ta' diversi entitajiet u direttorati li jaqgħu fi ħdan dan il-Ministeru li jaqgħu taħt l- ammont ta' €144,000. Fost dawn kien hemm tender waħda (1) għal supplies, ħmistax-il (15) tender għal xi tip ta' servizzi u għoxrin (20) tender ta'xogħlijiet. Matul is-sena 2019, it-tmexxija tad-Direttorat ħadmet fuq il-pjan t'azzjoni li tirrigwarda l-evalwazzjoni tal-Istruttura Organizzattiva eżistenti, il-proċeduri u l-funzjonijiet marbuta b'mod partikolari mal- amministrazzjoni tar-Riżorsi Umani, il-Proċeduri Finanzjari u Proċeduri tax-Xiri Pubbliku. B'mod kontinwu matul is-sena, marbutin mal-pilastri tas-Servizz Pubbliku, fassalna ċirkulari, policies u proċeduri standard li għandhom iwasslu għal titjib neċessarju fil-kwalità tas-servizz li jingħata mill- Fassalna flexi-time policy għall-impjegati tas-Segretarjat Permanenti u saru l-preparamenti neċessarji għall-implimentazzjoni tas-sistema tal-verifikazzjoni tal-attendenza (AVS) tal-istess Dawn il-proċessi saru bil-għan li l-impjegati jingħataw miri ċari, flessibbilità u tagħrif dwar l-aspettattivi tat-tmexxija marbuta mal-obbligi tagħhom. Investiment fl-impjegati għal servizz ta' kwalità u kisbiet fl-effiċjenza B'rabta mar-riformi u direttivi maħruġa mill-Uffiċċju tas-Segretarju Permanenti Ewlieni, bil-għan li jitħarsu l-prinċipji tas-servizz għal żieda fit-trasparenza, l-effiċjenza u l-kontabbiltà fis-Servizz Pubbliku, dan id-Direttorat kellu jieħu miżuri għat-tibdil bżonjuż sabiex dawn id-direttivi jiġu mħarsa u jitħaddmu biex jilħqu l-għanijiet meħtieġa. Dan id-Direttorat, bl-għajnuna tal-Istitut għas-Servizzi Pubbliċi (IPS), organizza taħriġ varjat u essenzjali għall-impjegati, kemm b'mod individwali li jwassal għat-titjib tal-ħiliet tagħhom, kif ukoll għas-servizz provdut minnhom. Fost dan it-taħriġ li ngħata matul is-sena 2019, il-maġġoranza tal-impjegati tħarrġu fuq Accrual Accounting li serva tajjeb għall-preparamenti għas-sistema l-ġdida Central Finance Management Kien hemm ukoll min attenda korsijiet marbuta mal-proċessi għax-xiri pubbliku, bħall-Electronic Public Procurement System, Procurement by Contracting Authorities, korsijiet fuq proċeduri tar-Registry, kif ukoll korsijiet oħra skont il-qasam tax-xogħol speċifiku tal-impjegat. Dan l-investiment fl-impjegati huwa essenzjali sabiex l-uffiċjali pubbliċi fi ħdan il-Ministeru jitgħallmu jħarsu l-etika, jkunu kontabbli, integri u responsabbli tax-xogħol sabiex il-Ministeru jtejjeb l-immaġini korporattiva tiegħu kif ukoll għall-kisbiet fl-effiċjenza tas-Servizz Pubbliku. Permezz ta' dan kollu, it-tmexxija ta' dan id-Direttorat żgurat li l-fatturi determinanti tas-servizz ta' kwalita jkunu jistgħu jiġu u jibqgħu jintlaħqu. Direttorat għall-Iżvilupp tal-Politika u l-Implimentazzjoni tal-Programm Id-Direttorat għall-Iżvilupp tal-Politika u l-Implimentazzjoni tal-Programm huwa responsabbli minn tliet dipartimenti li jikkonsistu fl-Implimentazzjoni ta' proġetti ffinanzjati mill-UE, Politika tal- Intrapriża, u Affarijiet Ewropej. Proġetti ffinanzjanti mill-Unjoni Ewropea Dan id-Direttorat huwa punt ta' kuntatt bejn l-entitajiet, id-Diviżjoni għall-Ippjanar u l-Kordinazzjoni tal-Prijoritajiet (PPCD) u dipartimenti oħrajn bl-għan li jkun żgurat li l-proġetti ffinanzjati minn fondi tal-Unjoni Ewropea jitwettqu bl-aktar mod effettiv. Dan id-Direttorat jaħdem mill-qrib ukoll ma' ministeri, dipartimenti u organizazzjonijiet oħrajn dwar possibbiltajiet li jinkisbu fondi mill-Unjoni Ewropea biex jitwettqu proġetti varji. Huwa wkoll il-kollaboratur prinċipali bejn l-entitajiet, PPCD u d-Dipartiment tal-Kuntratti biex jara li l-infiq u l-ipproċessar tal-pagamenti jsiru skont il-pjan stabbilit kif ukoll mar-regoli nazzjonali. Il-proġetti li kienu ffinanzjati minn Fondi Strutturali taħt il-programm għal perjodu 2014-2020, u li kienu qed jiġu implimentati matul din l-aħħar sena huma tnejn: Ir-riġenerazzjoni tal-Villaġġ tas-Snajja' f'Ta' Qali; u • Żvilupp Industrijali fiż-Żona Industrijali tax-Xewkija f'Għawdex. Matul l-2019 saru diversi xogħlijiet ta' kostruzzjoni fuq iż-żewġ siti. F'Ta' Qali sar xogħol ta' tisbiħ taż-żona, u ppjanar biex jinbnew diversi faċilitajiet biex jiġu mħarsa s-snajja' Maltin. Filwaqt li fiż- Żona Industrijali tax-Xewkija, ix-xogħol infrastrutturali wasal fi stadju avvanzat. Saret l-inawgurazjoni tal-bini tal-Enterprise Hub u ngħatat Letter of Intent lil numru ta' intraprendituri sabiex fil-futur qarib jibdew joperaw mill-workshops. Dawn il-workshops kienu maħsuba biex joffru aktar spazju lil min jixtieq jibda jew ikabbar negozju fil-gżira Għawdxija. S'issa n-nefqa totali fuq il-proġetti msemmija huwa kif ġej (dan l-ammont ikopri l-ispiża totali, inkluż il-VAT, mill-bidu tal-proġett sal-aħħar tas-sena 2019): Ir-riġenerazzjoni tal-Villaġġ tas-Snajja' f'Ta' Qali b'nefqa ta' €9,812,615.42 • Żvilupp industrijali fix-Xewkija b'nefqa ta' €12,040,001.40 • B'kollox in-nefqa totali għall-2019 kienet ta' €21,852,616.82. Matul din s-sena organizzajna sessjoni t'informazzjoni fuq fondi tal-iStructural Reform Support Programme (SRSP) biex ninfurmaw lill-entitajiet u partijiet oħra kkonċernati dwar din is-sejħa. L-Uffiċjali ta' din is-sezzjoni ħadu sehem f'diversi inizjattivi ta' taħriġ u monitoraġġ, biex b'hekk dejjem jitjieb l-operat. Il-pjan ta' dan id-Direttorat huwa li Malta tapplika u tipparteċipa f'fondi ċentrali mill-Unjoni Ewropea kif ukoll tippromovi l-opportunitajiet li l-fondi Ewropej joffru lin-negozji mikro, żgħar u medji. Fil-fatt, matul din is-sena ġiet organizzata sezzjoni t'informazzjoni għad-diżinjaturi u artiġjana fuq il-programm WORTH Partnership Project, li huwa parti mill-programm COSME li joffri sapport lil min ikollu xi idea għal prodotti jew proċessi innovattivi bejn intrapriżi li joperaw fl-Unjoni Ewropea. Din s-sezzjoni tiżgura li l-fondi allokati mill-Gvern Ċentrali ikunu ntefqu skont r-regolamenti lokali u jkun mħarsa l-prinċipji ta' kontabbilità u trasparenza. Inizjattivi bħal Take-Off Seed Award, Crowdfunding u Entrepreneurship through Education jgħaddu minn proċess. Wara li jsir il-ftehim mal- partijiet, jitwettaq il-proġett u jitkejlu r-riżultati f'termini kwantitattivi u kwalitattivi u jsiru wkoll spezzjonijiet fuq s-sit. Il-Ministeru tagħna ssottometta żewġ applikazzjoniiet għall-fondi sabiex issir riforma permezz ta' strateġija ġdida ffukata fuq il-qasam tas-snajja' u anki fis-settur tal-kostruzzjoni. Ħadna ħsieb li naġġornaw l-informazzjoni fuq il-mobile app li tassisti l-intrapriżi Maltin biex ikollhom aktar aċċess għal finanzjament offrut minn entitajiet lokali u anke minn programmi tal-UE. app tikber fil-popolarità u b'hekk tkun tista' tkun ta' għajnuna għal aktar intrapriżi, saru diversi inizjattivi ta' promozzjoni bejn ix-xhur ta' Settembru u Novembru, matul l-SME Week. Dawn l- inizjattivi waslu biex in-numru ta' downloads tal-mobile app irduppjaw fi żmien tliet xhur. Bħala parti mill-promozzjoni, ġiet ikkreata paġna fuq is-sit tal-media soċjali Facebook, biex tkompli tiġi promossa din il-mobile app, u anke l-inċentivi li jiġu offruti minn entitajiet varji f'Malta u anke fl-Ewropa. F'Diċembru, id-Direttorat organizza sessjoni t'informazjoni għal Benefiċjari tal-iskema Take off Seed Fund Award sabiex ikunu infurmati aktar dwar il-proċeduri u r-regoli finanzjari waqt li jimplimentaw il-proġetti tagħhom. Politika Ewropea Ewropea. Din is-sezzjoni hija responsabbli mill-parteċipazzjoni tal-Ministeru fi ħdan l-istrutturi tal-Unjoni Ewropea u għalhekk taħdem mill-qrib mal-Ministeri kollha speċjalment f'kuntatt kontinwu mas- Segretarjat tal-UE fi ħdan l-MFEA, kif ukoll mar-Rappreżentanza Permanenti ta' Malta fl-Unjoni Matul is-sena 2019 kellna r-responsabbiltà li nattendu u nirrappurtaw f'żewġ formazzjonijiet tal-Kunsill Il-Kompetittività mill-aspett tas-Suq Intern u Industrija; u • L-Affarijiet Barranin fejn jiġu diskussi temi dwar il-Kummerċ. L-istruttura tal-Kunsill tal-Ministri tinkludi numru ta' gruppi ta' ħidma li xogħlhom hu li jiddiskutu fuq livell iktar tekniku, il-proposti u l-politika mnedija mill-Kummisjoni Ewropea liema diskussjonijiet isiru aktar fuq bażi politika. Bi preparazzjoni għal-laqgħat tal-gruppi ta' ħidma u tal-Kunsill tal-Ministri, tinġabar informazzjoni mingħand l-entitajiet konċernati fuq numru ta' inizjattivi tal-Unjoni Ewropea kemm leġiżlattivi kif ukoll non-leġiżlattivi, biex imbagħad tinġabar f'dokument wieħed u tingħata l-pożizzjoni ta' Malta. Fl-2019, il-Kunsill dwar il-Kompetittività ltaqa' sitt darbiet u l-Kunsill dwar il-Kummerċ iltaqa' erba' Fl-2019 saru diversi diskussjonijiet ta' konsultazzjoni sabiex jissaħħaħ il-kummerċ ta' Malta ma' numru 2.1 Kummerċ ta' pajjiżi. Dawn jinkludu: Komplejna l-konsultazzjoni wara li saret laqgħa ma' delegazzjoni Russa fuq koperazzjoni t'investiment bejn iż-żewġ pajjiżi. Fil-każ tat-Turkija, il-JETCO ġie pospost temporanjament. Kompliet ukoll konsultazzjoni dwar MoU bejn Malta Enterprise u l-Aġenzija għall-Promozzjoni tal-Investiment Irċevejna wkoll stedina minn Laos biex insaħħu r-relazzjonijiet fil-kummerċ. 2.2 Kunsill tal-Kompetittività (Suq Intern u Industrija) Din is-Sezzjoni hija responsabbli minn inizjattivi tal-UE fi ħdan il-Kunsill tal-Kompetittività, li jikkonċernaw is-suq intern, l-industrija u l-Proprjetà Intelletwali. Il-Kummissjoni Ewropea taħdem biex tiżgura li l-qafas regolatorju fl-Ewropa jassigura li l-operaturi jgawdu mill-benefiċċji tas-suq ħieles għas-servizzi mingħajr ma timponi rekwiżiti li jmorru kontra dan il-kunċett. Dan jgħodd ukoll fejn tidħol il-kompetittività li tassigura li jkun hemm level playing field fil-kummerċ internazzjonali. Kompliet id-diskussjoni dwar is-Suq Intern bit-temi l-aktar importanti jkunu is-Single Digital Gateway, il-Futur tas-Suq Intern, il-Politika Industrijali, Copyright, il-promozzjoni tal-korrettezza u tat- trasparenza għall-utenti kummerċjali tas-servizzi tal-intermedjazzjoni online, il-proċedura ta' notifika għal skemi ta' awtorizzazzjoni u r-rekwiżiti relatati mas-servizzi, kif ukoll l-kompettitività tas-Suq 2.3 Is-Suq Intern Matul 2019, il-Ministeru għall-Ekonomija, Investiment u Negozji Żgħar ġie nnominat sabiex jirrappreżenta lil Malta fejn tidħol l-implimentazzjoni tas-Single Digital Gateway. Għalhekk rappreżentanti tal-Ministeru attendew diversi laqgħat fi Brussell matul l-2019. Twaqqaf ukoll Forum Inter-Ministerjali magħmul minn numru ta' uffiċjali minn kull Ministeru kif ukoll mill-Malta Dawn il-focal points ġew innominati sabiex iħarsu u jiggwidaw lill-entitajiet, Dipartimenti u Direttorati li joffru xi forma t'informazzjon dwar drittijiet u obbligazzjonijet li għandu x'jaqsam mas-suq intern kif ukoll jekk joffru xi servizz liċ-ċittadini u intrapriżi Maltin u tal-UE. Il-forum tlaqqa' darbtejn u d-dokumenti preżentati ġew diskussi matul laqgħat li saru bejn l-expert groups tal-Kummissjoni Ewropea fi Brussel. Il-kordinatriċi nazzjonali fi ħdan d-Direttorat għamlet laqgħa ma' kull Ministeru kif ukoll m'esperti fl-entitajiet li jaqgħu fi ħdan kull Ministeru. bilateralment l-obbligi li joħorġu mir-regolament fuq is-Single Digital Gateway sabiex kull Ministeru jerfa' r-responsabbiltà tiegħu biex jimplimenta r-Regolament kif jixraq. Saru numru ta' laqgħat oħra lokalment maċ-Chief Information Officers tal-Ministeri waqt is-CIO Forum kif ukoll fid-Data Governance Council sabiex jiġu spejgati fid-detall il-fażijiet tar-Regolament b'mod speċjali fejn għandhom x'jaqsmu l-proċeduri li jridu jingħataw totalment online kif ukoll dwar il-prinċipju tal-Once Only kif imsemmi fir-Regolament. Il-Ministeru qed jaħdem mill-qrib mal-MITA biex jibdew il-preparamenti biex jitwettaq dan il-prinċipju f'dak li għandu x'jaqsam is-Single Digital 2.5 Il-futur tas-Suq intern • Retail sector - Bejgħ bl-imnut; Saru diversi laqgħat tal-esperti fuq is-Suq Intern u d-Direttivi dwar is-Servizzi. • Plaforms partikolarment l-impatt fuq is-settur turistiku u l-bejgħ bl-imnut; Il-proċedura l-ġdida dwar in-notifiki kif stipulat f'Artikolu 15 (7) tad-Direttiva tas-Servizzi; • Studji dwar is-settur tas-servizzi fl-UE; • L-Interpretazzjoni ta' numru kbir ta' deċiżjonijiet tal-Qorti tal-Ġustizzja Ewropea; Il-Proporzjonalità fis-settur tas-servizzi u r-regolamentazzjoni tal-professjonijiet; Is-sistema informatika tal-IMI; u • L-implimentazzjoni tal-Artikolu 21 u l-protezzjoni tal-konsumatur fost l-oħrajn. Is-sezzjoni attendiet il-ħames laqgħat tal-Grupp t'esperti dwar l-implimentazzjoni tad-Direttiva tas- Servizzi. L-għan ta' dawn il-laqgħat kien li jkun aċċertat li numru t'elementi fundamentali tad-Direttiva jkunu implimentati u infurzati b'mod korrett u filwaqt kif stabbilit. Malta forniet informazzjoni u dettalji dwar il-ħidma tagħha matul is-sena skont l-obbligi legali. Tqassmu numru ta' kwestjonarji u d- dipartiment kien responsabblli sabiex jiġbor l-informazzjoni mitluba u jgħaddi d-dokument komplut lura lil-Kummissjoni Ewropea. Barra minn hekk, din is-sezzjoni attendiet żewgt laqgħat tal-IMAC fejn ikunu diskussi temi kruċjali b'mod wiesgħa fis-Suq Intern. Fost l-oħrajn kienu diskussi r-riforma tal-Internal Market Score Board u l-proċedura t'infurzar fosthom dawk imsejħa bħala pilot u l-proċeduri t'infrazzjoni. Is-sezzjoni attendiet laqgħat oħrajn b'waħda minnhom organizzata mill-Ministeru tal-Ekonomija Olandiz fejn kienu diskussi l-prijoritajiet futuri għas-suq Intern għall-ħames snin li ġejjin. Barra minn hekk attendejna żewġ workshops dwar ir-riforma tas-settur tal-bejgħ bl-imnut. Malta attendiet ukoll il- konferenza finali tas-settur tal Bejgħ bl-imnut li kellha tniedi mizuri ġodda fis-settur għall-ħames snin li ġejjin. Matul is-sena saru bosta laqgħat m'entitajiet lokali fejn kien spjegat kif għandha ssir l-implimentazzjoni korretta tad-Direttiva dwar is-Servizzi. Analizzajna diversi abbozzi ta' liġijiet sabiex ikun assigurat li l- Att ikun kompatibbli mad-Direttiva. Saru wkoll numru ta' preżentazzjonijiet dettaljati bl-istess għan. Wara li l-Kumissjoni Ewropea fformalizzat l-affarijiet, saret ħidma sfieqa u ngħatat gwida fuq il-Point of Single Contact taħt ir-responsabbilità tal-Malta Enterprise. Għamilna numru kbir ta' laqgħat ma' Ministeri, Awtoritajiet, regolaturi u entitajiet varji sabiex jiġu ntrodotti numru ta' bidliet u miżuri. Uħud mill-bidliet kienu jikkonċernaw l-aċċess għall-informazzjoni fuq numru ta' siti elettroniċi, l-aċċess għall-informazzjoni dwar il-professjonijiet, formoli elettronici u proċeduri oħra. Ikkordinajna l-proċess kollu u l-isforzi għadhom għaddejjin minħabba li l-elementi kkonċernati kellhom firxa wiesgħa ħafna. Matul is-sena pproduċejna d-dokumentazzjoni kollha neċessarja li tintuża waqt is-sessjonijiet formali u informali tal-Kunsill fil-formazzjoni tal- Kompetittività mill-aspett tas-Suq Intern, Working Parties, laqgħat tal-High Level Group, u formazzjonijiet oħra kif meħtieġ. Politika dwar Intrapriżi Żgħar u Medji 3.1 Att Dwar l-Intrapriżi Żgħar L-Att Malti għall-Intrapriżi Żgħar (SBA Malta) jiggarantixxi li Atti Leġiżlattivi ġodda li jaffettwaw intrapriżi żgħar u medji ma jxekklux l-operat tagħhom b'mod negattiv proċessi eżistenti b'obbligi ġodda. Fl-2019 dan id-Direttorat ħa ħsieb: • 10 avviżi legali li kellhom bżonn noti ta' spjegazzjoni u linji gwida; • 5 SME Test biex jitkejjel l-impatt fuq in negozji ż-żgħar u medji; u • Diversi konsultazzjonijiet ma' min jilleġiżla. 3.2 Kunsill Konsultattiv tal-Intrapriżi (ECC) L-Att Malti għall-Intrapriżi Żgħar (SBA Malta) jistipula li jitwaqqaf il-Kunsill Konsultattiv tal- Intrapriżi b'rappreżentanti tal-Gvern u oħrajn mis-settur privat. Il-Kunsill huwa ppresedut mill-Ministru għall-Ekonomija, Investiment u Negozji Żgħar u jiltaqa' erba' darbiet fis-sena kif huwa stipulat fl-istess L-għan ta' dan il-Kunsill huwa li: Jagħti rakkomandazzjonijiet lill-Gvern dwar affarijiet li għandhom x'jaqsmu mas-settur tal- Jagħti rakkomandazzjonijiet lill-Gvern fuq il-formulazzjoni ta' politika fil-qasam tal-intrapriżi Jaħdem lejn titjib fl-ambjent tal-operat tal-intrapriżi żgħar; u Jirrevedi, jiddiskuti u jipprovdi pariri fuq proposti leġiżlattivi li jkollhom impatt sinjifikanti fuq is- intrapriża; żgħar u medji; settur tal-intrapriżi. Matul l-erba' kunsilli konsultattivi li saru fl-2019 ġew diskussi diversi temi, fosthom: • L-edukazzjoni u l-ħiliet għax-xogħlijiet tal-futur; • Leġiżlazzjoni tal-Parlament Ewropew dwar id-dissoluzzjoni ta' kumpaniji; Il-Bank Nazzjonali Malti għall-Iżvilupp; • Reġistru Nazzjonali Malti; • Ftehim kummerċjali; u • L-ekonomija ċirkulari. 3.3 Il-Kulleġġ tar-Regolaturi L-għan tal-Kulleġġ tar-Regolaturi hu li tissaħħaħ il-koperazzjoni u l-komunikazzjoni bejn l-entitajiet li jirregolaw u l-piżijiet regolatorji li l-kompetittività tal-SMEs bil-għan li dawn jiġu simplifikati. L-Att dwar in-Negozji Żgħar f'Malta, Kapitolu 512 Artikolu 13, huwa maħsub sabiex jaġixxi bħala korp konsultattiv li permezz tiegħu jiġu ppreżentati u diskussi informazzjoni dwar l-isfidi regolatorji attwali ffaċċjati mill-SMEs kif ukoll jipprovdi soluzzjonijiet fejn hu possibbli. Barra minn hekk, il-Kulleġġ tar-Regolaturi jsegwi l-implimentazzjoni xierqa tal-politika tal-Gvern u jinkoraġġixxi riċerka, jagħmel monitoraġġ, jivvaluta u jmexxi miżuri għall-ambjent li jwassal għal- livell għoli ta' provvista ta' servizzi. Fl-2019 saru tliet laqgħat fejn fihom ġew diskussi numru ta' materji li jikkonċernaw: It-twaqqif ta' Infrastruttura Malta; Ir-Reġistru Malti tal-Intrapriżi; • Pagamenti Online mill-ewwel tad-Dwana; u • Aċċessibbiltà tas-siti elettroniċi. L-SME Week hija attività li ssir ta' kull sena bejn Ottubru u Novembru u sservi ta' pjattaforma t'informazzjoni u tagħrif għall-intraprendituri attivi u dawk li jixtiequ jiftħu n-negozju tagħhom. Matul l-2019 ġew organizzati xejn anqas minn tmien attivitajiet flimkien mal-korpi kostitwiti. kienu jittrattaw temi varji li għandhom x'jaqsmu b'xi mod man-negozju, fosthom mezzi t'assistenza, għodda għas-suċċess, opportunitajiet għall-intrapriżi Għawdxin, l-intraprenditorija għaż-żgħażagħ, l- artiġjanat, ir-rwol tal-mara fin-negozju u l-isfidi u l-opportunitajiet fis-suq tax-xogħol. Il-premjazzjoni tal-Premju għall-Intrapriża Sostenibbli saret ukoll waqt l-SME Week u fil-fatt kienet l-attività li għalqet l-edizzjoni tal-SME Week tal-2019. L-attendenza għal dawn l-attivitajiet kienet waħda pożittiva, fejn mhux biss ingħata tagħrif lill-intrapriżi dwar opportunitajiet varji imma anke kien hemm opportunita ta' networking fejn ingħata spunt għall- aktar kollaborazzjoni. 3.5 Skema Edukazzjoni fl-Intraprenditorija L-iskema b'fond ta' €40,000 hija mmirata sabiex l-istudenti jitħarrġu f'ħiliet bħal kreattività, bini ta' relazzjonijiet siewja ma' persuni oħra anke barra l-klassi, ippjanar fit-tul, użu tal-flus, teħid ta' deċiżjonijiet u ħolqien ta' ideat, opportunitajiet u soluzzjonijiet. Il-programm pilota li twaqqaf fl-2018 kien ta' suċċess u għalhekk inħasset il-ħtieġa li l-iskema Edukazzjoni fl-Intrapenditorija tiġi replikata. L-iskema twettqet matul ix-xhur tas-sajf fejn l-istudenti jkollhom aktar ħin liberu. B'hekk, dan id-Direttorat kompla l-kollaborazzjoni ma' Skola Sajf sabiex kompla l-programm flimkien ma' JAYE (Junior Achievement Young Enterprise Malta) li hija organizzazzjoni mhux governattiva. B'din l-iskema l-ġdida gawdew mal-1,200 student f'125 klassi li saru fi skejjel madwar Malta u Għawdex. Id-Direttorat ħadem ukoll sabiex l-għalliema wkoll jitħarrġu fl-Edukazzjoni Intraprenditorjali. 2019 saru numru ta' laqgħat mal-Institute for Education fi ħdan il-Ministeru għall-Edukazzjoni fejn tfassal programm sabiex ikun akkreditat f'livell numru 6. Dan il-programm ser ikun offrut b'mod diġitali u aċċessibli għal kulħadd. 3.6 Premju għall-Intrapriża Sostenibbli Dan id-Direttorat flimkien mal-Cleaner Technology Centre fi ħdan l-Università ta' Malta nieda l-ħames edizzjoni tal-Premju għall-Intrapriża Sostenibbli. L-għan tal-Premju hu li jirrikonoxxi, jippromovi u jippremja organizzazzjonijiet tan-negozju li jagħtu kontribut sinjifikanti għall-aspetti differenti tal- iżvilupp sostenibbli. Dan ifisser li jiġu applikati prattiċi sostenibbli waqt il-proċess ta' diżinn, żvilupp tal-prodotti u servizzi relatati ma' proċessi tax-xogħol, il-bini u anke proċessi maniġerjali. Għalkemm hija sfida kbira biex teżerċita dan kollu, l-impatt huwa pożittiv ħafna u tiżdied is-sostenibbiltà ekonomika, soċjali u ambjentali tal-intrapriża. Tħejjew linji gwida kif ukoll saru 2 sessjonijiet t'informazzjoni sabiex jingħataw id-dettalji abbinati ma' din l-inizjattiva. L-applikazzjonijiet ġew evalwati minn Kumitat t'esperti f'dan il-qasam li anke żaru l-entitajiet fuq il- post tax-xogħol tagħhom sabiex jiġi kkonfermat dak li jkun ġie rrapurtat fl-applikazzjoni. Ir-rebbieħa tal-ħames edizzjoni ġew ippreżentati bi trofew maħdum apposta għall-okkażjoni, ċertifikat u premju monetarju. Ir-rebbieħ tal-ħames edizzjoni tal-Premju Intrapriża Sostennibli kien GreenPak Cooperative Society Ltd li ħa premju ta' €6,000. HSBC Bank Malta p.l.c ikklassifikaw fit-tieni post u ħadu premju ta' €4,000, filwaqt li Dragonara Resort Ltd ġew fit-tielet post u ħadu premju ta' €2,000. Peress li f'din l-edizzjoni tal-Premju għall-Intrapriża Sostenibbli kien hemm numru rekord ta' applikazzjonijiet u peress li kull applikazzjoni kellha livell tajjeb, inħass il-bżonn li jingħata wkoll il- Premju ta' Aċċenn Speċjali. Dan ingħata lil The Food Factory li ngħataw ukoll is-somma ta' €1,000. Ta' min isemmi wkoll li din l-edizzjoni kellha wkoll numu rekord ta' nies li attendew għaċ-ċerimonja tal-premjazzjoni. Dan kien għal 2 raġunijiet. L-ewwel waħda kienet għax din iċ-ċerimonja kienet parti mill-SME Week u r-raġuni l-oħra kienet għax l-attività seħħet filgħodu f'post ċentrali fil-Belt Valletta. B'allokazzjoni ta' €100,000, sena wara sena dan id-Direttorat jieħu ħsieb l-amministrazzjoni tas-Seed Uffiċjali minn dan id-Direttorat flimkien m'oħrajn mill-Università ta' Malta, jaġġudikaw numru t'applikazzjonijiet li fil-maġġoranza tagħhom ikunu relatati ma' ideat ġodda jew anke fi stadju ta' proof of concept u li dawn jistgħu jiżviluppaw f'intrapriżi innovattivi ġodda. Jista' jingħata l- ammont massimu ta' €25,000 għal dik l-idea jew proof of concept, imma peress li japplikaw numru sostanzjali, jintgħażlu dawk l-applikazzjonijiet bl-aktar ideat innovattivi u li jistgħu jkunu ta' kontribut għall-ekonomija Maltija. Fl-2019, il-fond ta' €100,000 nqasam bejn ħames applikanti. L-Uffiċċju taċ-Chief Information Officer Introduzzjoni Dipartimenti fi ħdanu. L-uffiċċju taċ-Chief Information Officer (UCIO) CIO b'kordinazzjoni ma' diversi Dipartimenti u Entitajiet fosthom il-Malta Information Technology Agency (MITA), ipprovda dawk is-servizzi tal- Informatika u Komunikazzjoni (ICT) neċessarji biex ikunu jistgħu joperaw l-utenti tal-Ministeru u d- L-UCIO offra wkoll konsulenza, nieda diversi proġetti u inizjattivi u assigura li dawn huma konformi mal-istrateġija tal-Gvern. L-uffiċċju huwa l-punt ta' referenza ċentrali Ministerjali tal-ICT, li jipprovdi pariri u appoġġ lid-dipartiment, direttorati u entitajiet li jaqgħu taħt dan il-Ministeru. Dan li ġej jelenka fil-qosor ix-xogħol, proġetti u inizjattivi li ġġestixxa dan l-istess uffiċċju. Talbiet għal servizzi ta' ICT L-Uffiċċju jevalwa, japprova jew jirrifjuta t-talbiet għal servizzi tal-ICT meħtieġa mill-utenti tal- Ministeru u d-Dipartimenti. L-approvazzjonijiet finali jingħataw biss permezz tal-UCIO biex tiġi żgurata governanza tajba u sigurtà aħjar meta jingħata aċċess għal sistemi ta' informazzjoni. L-ispejjeż għas-servizzi huma wkoll sorveljati u miżmuma taħt kontroll. Diġitalizzazzjoni tas-servizzi (eFormoli) F'konformità mal-istrateġija tal-Amministrazzjoni Pubblika, il-Ministeru kompla jinvesti fid- diġitalizzazzjoni tal-biċċa l-kbira tal-proċessi u s-servizzi li qed jiġu pprovduti billi jiġu trasformati l- formoli manwali eżistenti fil-Ministeru għal forom elettroniċi (eFormoli). eFormoli huma formoli elettroniċi li jnaqqsu l-ħin sabiex l-informazzjoni mitluba permezz ta' formola tiġi pproċessata f'inqas ħin mill-kumdita tad-dar. Din l-istrateġija qed twassal għal żieda fost servizzi online. B'hekk inkunu qed nissimplifikaw is-servizzi u nnaqqsu l-burokrazija kif ukoll nipprovdu servizzi aċċessibli 24/7 minn Aktar formoli u servizzi ġew trasformati u pprovduti online minn entitajiet varji fi ħdan il- L-għan ewlieni ta' din is-sena kien li s-servizzi elettroniċi (eForms) tal-Ministeru li kienu fuq sistemi antiki bdew jiġu żviluppati mill-ġdid fuq pjattaforma ġdida (WAS), bil-possibbiltà u l-opportunità li dawn is-servizzi jiġu iktar issimplifikati. Liċenzji tal-Kummerċ (mServizz) Matul l-2019, ġiet żviluppata sistema li hija mobile responsive li tipprovdi informazzjoni dwar il- liċenzji tal-kummerċ. Is-sistema tippermetti lill-utenti biex jissottomettu faċilment l-applikazzjonijiet tagħhom, iġġeddu u jiġġeneraw il-liċenzja online. Sistemi ta' Proprjetà Intellettwali Matul l-2019, ġew implimentati bosta bidliet u aġġornamenti fis-sistemi relatati mal-Proprjetà F'Marzu ġiet żviluppata l-aħħar fażi t'implimentazzjoni relatata mal-proċedura ta' kif tiġi sottomessa applikazzjoni online għall-oppożizzjoni għar-reġistrazzjoni ta' trademark. F'Marzu wkoll, is-sistemi elettroniċi, kemm interni kif ukoll esterni, ġew aġġornati biex ikunu jistgħu jilqgħu u jipproċessaw l-hekk imsejħa Non-Traditional Marks. F'Ġunju, is-sistema interna li tiġġestixxi u tipproċessa t-trademarks, ġiet ikkonfigurata sabiex tinkludi l-mudell ta' reġistrazzjoni internazzjonali tad-trademarks biex il-proċess juża l-protokoll ta' Madrid. F'Ottubru l-UCIO, b'koperazzjoni mal-European Patent Office (EPO) implimenta l-proġett tal- L-għan ta' dan il-proġett hu li jtejjeb iċ-ċertezza tal-istatus legali ta' privattiva Ewropea billi jippermetti lill-pubbliku jifformula opinjoni dwar l-istatus legali kemm fir- reġistru Ewropew tal-privattivi kif ukoll fir-reġistru nazzjonali ta' Malta. Dan se jkun jista' jsir b'aċċess dirett permezz ta' hyperlink għal reġistru nazzjonali li jibdew minn riżultat ta' tfittxija fir-reġistru Ewropew tal-privattivi u li juru r-riżultati fuq il-websites tar-reġistru nazzjonali ta' Malta u viċi versa. Flimkien mal-EPO, l-UCIO se jkun qed jieħu sehem f'żewġ gruppi ta' ħidma li jaqgħu taħt il-pjan strateġiku tal-EPO 2023. Dawn il-gruppi ta' ħidma se jiddelinjaw l-adattament tal-koperazzjoni fost l- istati membri fir-rigward tal-proġetti Modular Back Office u d-Data Quality. Portal tan-Negozju u Reġistru tan-Negozju L-UCIO għen u appoġġja lill-Malta Enterprise fl-analiżi biex tiġi evalwata l-possibbiltà li jiġu żviluppati portal tan-negozju nazzjonali u reġistru tan-negozju. L-UCIO għen u appoġġja lid-Direttorat għall-Iżvilupp tal-Politika u l-Implimentazzjoni tal-Programm biex jitwettaq ir-regolament tas-Single Digital Gateway. Il-Kummissjoni b' kollaborazzjoni mal-istati membri kollha se tiżviluppa portal diġitali li se jiffaċilita l-aċċess online għall-informazzjoni, il- proċeduri amministrattivi u s-servizzi ta' assistenza li ċ-ċittadini u n-negozji jeħtieġu li jużaw f'pajjiż ieħor tal-Unjoni Ewropea. Il-proġett Post tax-Xogħol Modern L-assi varji tal-IT tal-Ministeru ġew ikkonfigurati b'għodod moderni tal-IT bil-għan li jitjiebu l- komunikazzjoni u l-kollaborazzjoni bejn l-impjegati tal-gvern kollha. Applikazzjonijiet bħal MS Office 365, Skype for Business, OneDrive for Business, MS Teams u applikazzjonijiet varji oħra ġew installati biex titjieb l-effiċjenza u l-kwalità tax-xogħol fi ħdan il-Ministeru. Preparazzjoni tal-baġit (ICT Opex/Capex) F'April 2019 beda l-proċess ta' ppjanar tal-baġit Operattiv (OPEX) u Kapitali (CAPEX) tal-ICT għall- Ministeru u Dipartimenti għas-sena 2020. L-uffiċċju talab lid-dipartimenti u l-entitajiet li jaqgħu taħt dan il-Ministeru biex jipprovdu r-rekwiżiti tal-IT għall-2020. Saru laqgħat mal-partijiet interessati kollha u ġew evalwati r-rekwiżiti sottomessi. Il-baġit finalizzat tal-ICT intbgħat lill-Uffiċċju tal-Baġit Rappreżentazzjoni Uffiċjali fi ħdan l-UCIO attendew fora u gruppi ta' ħidma organizzati minn diversi istituzzjonijiet tal- UE biex jirrappreżentaw lill-Ministeru f'oqsma relatati mal-Informatika fil-qasam tal-Proprjetà Barra minn hekk, l-UCIO jirrappreżenta lil Malta f'diversi laqgħat tekniċi organizzati mill-Kummissjoni tal-UE relatati mas-Single Digital Gateway Regulation. Xogħol fuq networks installati wkoll Wifi hotspots. Sar xogħol kontinwu fuq in-networks, sabiex l-impjegati jkunu jistgħu jagħmlu użu min-network aħjar Filwaqt li sar xogħol fuq il-konfigurazzjoni tan-network biex ikun ottimizzat l-aċċess, ġew Appoġġ u sostenn lill-utenti u Dipartimenti L-UCIO pprovda appoġġ tekniku u operattiv ġenerali lill-Ministeru u l-utenti kollha. Ħafna mid- desktop support qed jitwettaq mill-Kuntrattur bi ftehim mal-Gvern ċentrali. Filwaqt li l-MITA tikkordina tali servizz, l-UCIO jipprovdi assistenza speċifika bħal: • Provvista t'apparat tal-IT inkluż computers, laptops, photocopiers u scanners, eċċ; • Trasferiment ta' tagħmir informatiku; • Amministrazzjoni tal-infrastruttura tan-network u t-telefonija; • Kordinazzjoni tal-utenti ġodda filwaqt li jamministraw kuntratti relatati mal-ICT; • Assistenza lill-utenti bħal ħolqien ta' posta offline, backups, arkivjar eċċ; • Provvista ta' faċilitajiet ta' video conferencing u telekonferenzi; • Arranġamenti għat-telework jew setups remoti; • Parteċipazzjoni fil-bordijiet sabiex jidentifikaw tagħmir mhux servibbli; • Assistenza lill-utenti fil-migrazzjoni u l-manipulazzjoni ta' data sabiex ikunu rkuprati rapporti Installazzjoni ta' software mhux normali; • L-ippjanar ta' network drives; u Eżenzjonijiet u Derogi • L-iżvilupp u l-aġġornament ta' websajts eżistenti u oħrajn ġodda. Sabiex nimxu fuq l-istruttura ta' governanza tajba, l-uffiċċju tal-UCIO jevalwa u japprova jew jirrifjuta talbiet ta' servizzi tal-ICT li jeħtieġu titjib jew modifiċi li mhux koperti mir-regoli u l-proċeduri tal- L-uffiċċju tal- UCIO jieħu ħsieb li jikkordina l-proċess ta' eżenzjoni mal-MITA. Dipartiment tal-Kummerċ Proprjetà Industrijali 1.1 Servizzi u inizjattivi Fi Frar tal-2019, l-uffiċċju beda jippubblika l-grants il-ġodda għall-Proprjetà Industrijali, kif ukoll bidliet oħra relatati magħhom, fuq is-sit tad-Dipartiment tal-Kummerċ. Il-Ġurnal Online tal-Proprjetà Industrijali jiġi ppubblikat kull ġimgħa, fl-ewwel jum tax-xogħol tal-ġimgħa. F'April tnediet il-paġna uffiċjali ta' Facebook bl-isem Malta Intellectual Property, biex b'hekk inkunu nistgħu nilħqu faxxa akbar ta' klijenti. B'kollaborazzjoni mal-Uffiċċju ta' CIO, iffinalizzajna eżerċizzju sabiex il-formoli kollha li huma marbuta ma' servizz offrut fir-rigward il-Proprjetà Industrjali (li mhumiex diġà online) isiru eforms miġbura kollha fuq is-sit https://servizz.gov.mt. F'Ġunju tnediet l-għaxar edizzjoni tal-kompetizzjoni tal-Premju Proprjetà Intelletwali Malta 2019. L- għan ta' din il-kompetizzjoni hu li nirrikonoxxu l-isforzi ta' individwi u kumpaniji li ħadu l-ideat u l- kunċetti tagħhom jew il-proċessi operattivi tagħhom pass'il quddiem. Iċ-ċerimonja saret f'Diċembru. 1.2 Koperazzjoni mal-Uffiċċju għall-Proprjetà Intellettwali fl-Unjoni Ewropea Tkompla jitwettaq il-ftehim t'assistenza li jkopri attivitijiet ta' help desk, outreach u promozzjoni kif ukoll proġetti oħra li l-uffiċċju qed jipparteċipa fihom bħal Back office, Front office Working Groups. Tkompla l-proġett ta' Language Check iffinanzjat mill-European Union Intellectual Property Office (EUIPO) permezz ta' sistema ad hoc tal-informatika. Uffiċjali fi ħdan id-Dipartiment tal-Kummerċ, ta' kuljum jeżaminaw applikazzjonijiet ta' trademarks Ewropej biex jidentifikaw jekk it-trademark għandux tifsira bil-Malti li minħabba fiha l-Uffiċċju għall-Proprjetà Intellettwali fl-Unjoni Ewropea jkun jista' jirrifjuta l-applikazzjoni. Fil-bidu tas-sena 2019 kompliet il-kampanja promozzjonali fuq diversi mezzi tal-midja bħal TV u fiċ- ċinema, kif ukoll permezz ta' oġġetti promozzjonali biex jiżdied l-għarfien dwar l-importanza tal- protezzjoni ta' trademarks u diżinni. Flimkien mal-Uffiċċju ta' CIO, tlestiet l-aħħar fażi t'implimentazzjoni relatata mal-proċedura ta' kif tiġi sottomessa applikazzjoni online għall-oppożizzjoni għar-reġistrazzjoni ta' Trademark minn terzi Barra minn hekk, l-uffiċċju saħħaħ is-sistemi elettroniċi, kemm interni kif ukoll dawk esterni, biex ikun jista' jilqa' u jipproċessa l-hekk imsejħa Non-Traditional Marks. Fl-2019, sar eżerċizzju b'kollaborazzjoni mal-Ministeru għall-Ġustizzja, Kultura u Gvern Lokali biex is-servizzi provduti online ikunu konformi mal-General Data Protection Regulation. Bħala parti mill-ftehim ta' koperazzjoni mal-EUIPO, l-uffiċċju tal-Proprjetà Industrijali ta' Malta ħoloq 1.3 Koperazzjoni mal-European Patent Office (EPO) Taħt il-ftehim bilaterali ta' koperazzjoni mal-European Patent Office (EPO) : F'Ottubru ġie implimentat il-proġett tal-Federated European Patent Register. Il-proġett għandu l-għan li jtejjeb iċ-ċertezza tal-istatus legali ta' European Patent billi jippermetti lill-pubbliku jifformula mistoqsijiet dwar l-istatus legali kemm fir-Reġistru Ewropew tal-Privattivi kif ukoll fir-reġistri nazzjonali ta' Malta. Dan se jkun jista' jsir b'aċċess dirett permezz ta' hyperlink għal bosta reġistri nazzjonali li jibdew minn riżultat ta' tfittxija fir-reġistru tal-European Patent Register u li juru r-riżultati fuq il-websites tar-reġistru nazzjonali ta' Malta u viċi versa. F'Novembru l-uffiċċju beda jifforma parti minn żewġ gruppi ta' ħidma li jaqgħu taħt il-Pjan Strateġiku Dawn il-gruppi ta' ħidma huma: il-Modular Back Office Working Group u d-Data Artiġjanat €58,000 fi premijiet. Diċembru 2019. artiġjan. Matul l-2019 id-Dipartiment tal-Kummerċ organizza ħames fieri fil-Belt Valletta u fiera ta' żewġt iljieli Id-Dipartiment kien involut b'mod dirett f'żewġ fieri oħra organizzati minn entitajiet oħra u ffaċilita l-organizzazzjoni ta' 12-il fiera organizzati minn Kunsilli Lokali u Organizazzjonijiet mhux Ġiet organizzata l-10 edizzjoni tal-Premju Ġieħ l-Artiġjanat Malti. Din tnediet f'Ġunju biċ-ċerimonja ta' premjazzjoni ssir f'Diċembru. F'Awwissu saret l-esebizzjoni ta' prodotti li pparteċipaw fl-ewwel kategorija tal-kompetizzjoni u nħareġ ukoll katalogu marbut mal-esebizzjoni. B'kollox ingħataw Malta reġgħet ipparteċipat fil-fiera L'Artigiano in Fiera, f'Milan bejn t-30 ta' Novembru u t-8 ta' Ġie stampat it-tieni sett ta' ċertifikati li l-artiġjani jpoġġu mal-prodotti tagħhom u li jipprovdi aktar informazzjoni fuq l-artiġjan permezz ta' QR Code. B'kollox ġew stampati 85,800 ċertifikat għal 64 Id-Dipartiment għen fl-organizazzjoni ta' tliet esebizzjonijiet li saru matul is-sena fil-Ministeru għall- Ekonomija, l-Investiment u n-Negozji ż-Żgħar bl-iskop li tiġi promossa l-inklussività. Servizzi tal-Kummerċ Ħadna sehem f'laqgħat mal-Istati Membri dwar it-tibdil li qiegħed isir fir-regolamenti marbuta mal- esportazzjoni tal-oġġetti tal-użu doppju. Dan hu parti minn proċess intensiv biex issir din ir-riforma. Ipparteċipajna fil-laqgħat ta' ħidma marbuta mal-conflict minerals li qed jitmexxew mill-Unjoni Ewropea sabiex ikun hemm aktar kontrolli magħmula fuq dawk il-materji li se jkunu soġġetti għal dan ir-regolament. Kien hemm koperazzjoni sħiha ma' bosta Ministeri kemm fil-qasam tal-ħarsien tal-liġi, tal-politika Maltija marbuta kemm mal-esportazzjoni ta' oġġetti militari kif wkoll mal-oġġetti ta' użu doppju. sabiex ikun hemm viġilanza massima fuq dan it-tip t'esportazzjoni, u biex ukoll l-oġġetti esportati ma jintużawx għal skopijiet li jistgħu jkunu ta' ħsara għal ħaddieħor, kif wkoll għar-reputazzjoni ta' Malta. Bil-kollaborazzjoni tal-Uffiċċju ta' CIO nedejna numru t'applikazzjonijiet tal-liċenzji elettroniċi li għamluha iktar faċli sabiex wieħed japplika u jissottometti tali applikazzjoni. Inizjattivi oħra Matul is-sena 2019 saret reviżjoni tal-istandard operating procedures tas-servizzi relatati mal-proprjetà Dan ġie kumplimentat bi stħarriġ fost l-istaff u anki eżerċizzu ta' mystery shopping fir- rigward tad-Direttorat tar-Reġistrazzjoni tal-Proprjetà Industrijali. Mill-analiżi tar-riżultati ttieħdu azzjonijiet li ġew estiżi għal kumplament tad-Dipartiment bil-għan li jitjieb is-servizz lill-klijenti u anki l-ambjent tal-uffiċċju b'mod ħolistiku. F'Mejju tal-2019 ġie ppublikat l-Att il-ġdid dwar it-Trademarks, KAP 597. Dan wara li ġiet trasposta Direttiva (UE) 2015/2436 immirata biex tagħmel sistema ta' reġistrazzjoni ta' trademark madwar l-UE aktar aċċessibbli u effiċjenti għan-negozji. Tkomplew preparamenti bħala parti mill-programm ta' adeżjoni ta' Malta għall-Protokol ta' Madrid, dwar ir-reġistrazzjoni internazzjonali tad-trademarks. Bħala parti mir-riforma tas-Swieq fil-beraħ saru sensiela ta' laqgħat preparatorji mal-LESA li ser tkun responsabbli mis-superviżjoni tas-swieq. Barra minn hekk ġew introdotti regolamenti ġodda li permezz tagħhom ser jitwaqqaf Kumitat tas-Swieq fil-Beraħ b'dawn il-funzjonijiet: li jagħti parir lill-Ministru responsabbli għall-Kummerċ dwar il-kwistjonijiet kollha relatati mas- swieq lokali u b'mod partikolari dwar it-twaqqif ta' swieq ġodda, dwar li jiġi miżjud/imkabbar jew inaqqas/imċekken id-daqs tas-suq jew dwar iċ-ċaqliq ta' swieq li jiċċaqalqu; li jwettaq u jikkummissjona studji kontinwi fuq is-settur tas-suq lokali/swieq fil-beraħ u jagħti pariri jissorvelja l-ħidma tal-Awtoritajiet differenti tal-infurzar, jiġbed l-attenzjoni għan-nuqqasijiet u li jirċievi u jindirizza ilmenti minn partijiet interessati differenti dwar l-operazzjonijiet tas-swieq lill-Gvern dwar kwistjonijiet ta' politika; jressaq proposti għal titjib possibbli; lokali fil-beraħ; u jwettaq dawk il-konsultazzjonijiet li jistgħu jkunu meħtieġa fir-rigward ta' swieq miftuħa fil-beraħ. Id-Dipartiment wieġeb diversi mistoqsijiet li trattaw temi marbutin mal-liċenzjar lokali, proprjetà industijali, kif ukoll fuq materji marbuta kemm mal-importazzjoni u esportazzjoni. Tkompliet il- koperazzjoni kemm mal-one stop shops ta' servizz.gov imwaqqfa mill-gvern kif ukoll mal-Business Sar ezerċizzju ta' Outreach iddedikat għall-esportaturi. Barra li dawn saru jafu iktar fuq l-obbligi legali tagħhom, kellhom ukoll l-opportunità sabiex jiltaqgħu ma' rappreżentanti għolja mid-dipartiment tal- Kummerċ, Dwana Lokali kif wkoll mill-Ministeru tal-Affarijiet Barranin. Matul l-2019 saret id-9 edizzjoni tal-Premju Nazzjonali għal Appoġġ lill-Intrapriża (NESA) li jirrikonoxxi dawk l-inizjattivi favur l-intrapriża. Żewġ inizjattivi intgħażlu biex jieħdu sehem fil-Premju Ewropew għall‐Promozzjoni tal‐Intrapriża. Id-Dipartiment tal-Kummerċ huwa l-Kordinatur Nazzjonali tas-Sistema dwar it-Tagħrif tas-Suq Intern Matul l-2019 kien impenjat fit-tnedija tal-module dwar l-armi u bdiet ħidma sabiex jitneda l- module tal-Protezzjoni tal-konsumatur. Iċ-ċentru SOLVIT, li ukoll jifforma parti mid-Dipartiment tal-Kummerċ kellu 9 każijiet minn ċittadini jew negozji li sabu xi problema relatata mas-Suq Intern fi Stati Membri oħra u rċieva 15-il każ minn Stati Membri oħra dwar problemi li setgħu ġew ġenerati minn Malta. Liċenzji t'esportazzjoni ta'oġġetti ta' użu doppju u tagħmir militari Kummerċ Liċenzji t'importazzjoni Dokumenti ta' sorveljanza Liċenzji t'esportazzjoni Liċenzji Kummerċjali Liċenzji Kummerċjali imġedda Proprjetà Industrijali Applikazzjoni ta' Trademarks (76.5% saru online) Trademarks reġistrati Tiġdid ta' Trademarks Applikazzjoni tal-Privattivi Annwalitajiet tal-Privattivi (nazzjonali) Validazzjonijiet tal-Privattivi Ewropej Annwalitajiet tal-Privattivi Ewropej (tiġdid) Tfittxija relatata mal-Proprjeta' Industrijali Informazzjoni mitluba permezz tat-telefon Informazzjoni mitluba direttament Mistoqsijiet bl-email